Document ID: 32005D0488

KOMMISSIONENS BESLUTNING
af 6. juli 2005
om indrømmelse af undtagelser med henblik på at bringe medlemsstaternes statistiske systemer i overensstemmelse med Europa-Parlamentets og Rådets forordning (EF) nr. 501/2004 om finansielle kvartalsregnskaber for den offentlige forvaltning og service
(meddelt under nummer K(2005) 1861)
(Kun den danske, den engelske, den estiske, den franske, den græske, den italienske, den lettiske, den litauiske, den polske, den slovakiske, den slovenske, den spanske, den tjekkiske og den tyske udgave er autentiske)
(2005/488/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 501/2004 af 10. marts 2004 om finansielle kvartalsregnskaber for den offentlige forvaltning og service (1), særlig artikel 6, stk. 3 og 4,
under henvisning til anmodninger fra Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Irland, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Malta, Republikken Østrig, Republikken Polen, Republikken Slovenien og Den Slovakiske Republik, og
ud fra følgende betragtninger:
(1)
Formålet med forordning (EF) nr. 501/2004 er at fastlægge og definere hovedbestanddelene i de kategorier i ENS 95, som vedrører finansielle transaktioner og finansielle aktiver og passiver for den offentlige forvaltning og service og for hver delsektor inden for den offentlige forvaltning og service. Medlemsstaterne skal indberette kvartalsdata til Kommissionen (Eurostat) gradvist.
(2)
I henhold til artikel 6, stk. 3 og 4, i forordning (EF) nr. 501/2004 kan Kommissionen indrømme medlemsstaterne en eller flere undtagelser fra den tidsplan, der i forordningen er fastsat for indberetning af kvartalsdata. Undtagelserne indrømmes med forskellige formål og på forskellige vilkår.
(3)
En række medlemsstater har i henhold til forordning (EF) nr. 501/2004 ved brev anmodet om undtagelser, for at de kan bringe deres nationale statistiske systemer i overensstemmelse med kravene i forordningen.
(4)
Ifølge de oplysninger, der er fremsendt til Eurostat, skyldes medlemsstaternes anmodninger om undtagelser, at der er behov for større tilpasninger af de nationale statistiske systemer for fuldt ud at opfylde kravene i forordning (EF) nr. 501/2004. De undtagelser, der er anmodet om, bør derfor indrømmes i deres helhed -
VEDTAGET FØLGENDE BESLUTNING:
Artikel 1
Der indrømmes herved undtagelser til de medlemsstater, der er anført i bilaget, på de betingelser og med de begrænsninger, der er fastsat deri, for at gøre det muligt for disse medlemsstater at bringe deres respektive nationale statistiske systemer i overensstemmelse med forordning (EF) nr. 501/2004.
Artikel 2
Denne beslutning er rettet til Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Irland, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Malta, Republikken Østrig, Republikken Polen, Republikken Slovenien og Den Slovakiske Republik.
Udfærdiget i Bruxelles, den 6. juli 2005.

Labels: 4
19
10
12
18
15